NLE Choppa
NLE Choppa (əsl adı: Brayson Laşan Potts; 1 noyabr 2002, Memfis, Şelbi[d], Tennessi, ABŞ) — ABŞ repçisi. Tennessinin Memfis şəhərindən olan Choppa 2019-cu ildə buraxdığı "Shotta Flow" sinqlı ilə şöhrət qazandı. Bu mahnı Billboard Hot 100 hit-paradında yuxarı sıralarda qərarlaşdı, sonralar RIAA tərəfindən platin sertifikata layiq görüldü. Mahnı həmçinin onun həmin il yayımladığı "Cottonwood" mini-albomunda yer aldı. NLE Choppa ilk studiya albomu "Top Shotta"nı 2020-ci ilin avqustunda dinləyicilərə təqdim etdi. Albomun "Camelot" və "Walk Em Down" mahnıları Billboard hit-paradında ilk 10-luğa daxil oldu. 2023-cü ildə ikinci studiya albomu "Cottonwood 2"nu buraxmazdan əvvəl "From Dark to Light" və "Me vs. Me" miksteyplərini yayımladı. Albomun ən populyar treki "Slut Me Out" oldu.